قدرتي ماحول

قدرتي ماحول مان مراد اھي جڳھون يا حالتون جتي ڪو انسان، جانور يا ٻوٽو ھجي يا جتي ھو پنھنجا ڪم ڪري. ماحول ۾ سڀني جاندارن، آبھوا، موسم يا قدرتي وسيلن جو پاڻ ۾ ڳانڍاپو ھجي ٿو جيڪو انساني جياپي ۽ معاشي سرگرمي تي اثر انداز ٿئي ٿو. ماحول جا چار جزا آھن، جيڪي ھيٺ ڏجن ٿاذ:
 ليٿو اسفيئر:  ھي ڌرتيءَ جو سڀ کان ٻاھريون حصو آھي، جيڪو مختلف معدنيات مان ٺھيل آھي. ان جي اونھائي 100 ڪلوميٽرن تائين ٿي سگهي ٿي. ۽ اھو زمين ۽ مھا ساگرن تي ھجي ٿو.
 ھائڊرو اسفيئر: ھن ۾ پاڻيءَ جا سڀ ذخيرا ھجن ٿا، جن ۾ مھا ساگر، سمنڊ، درياءَ، ڍنڍون، تلاءَ، نديون، وغيره شامل آھن. اھو ڌرتيءَ جو %70 تھ والاري ٿو. گهڻو پاڻي مھا ساگرن ۾ لوڻياٺي پاڻيءَ جي شڪل ۾ آھي. ڌرتيءَ تي رڳو %2.5 پيئڻ جو پاڻي آھي. پيئڻ جو پاڻي زمين، ڍنڍن ۽ برفاني ڇپن ۾ ھجي ٿو.
 ايٽمو اسفيئر: ھي ھڪ گيسن جو تھ آھي جيڪو ڌرتيءَ کي ڍڪي ٿو.  ايٽمو اسفيئر ۾ آڪسيجن گيس ھجڻ ڪري ڌرتيءَ تي زندگيءَ جي بقا آھي.  ان ۾ نائٽروجن، آڪسيجن،  ڪاربان ڊاءِ آڪسائيڊ، ۽ ٻيون گيسون ھجن ٿيون. ان ۾ پاڻيءَ جا ذرڙا پڻ آھن.
 بايو اسفيئر : ھن مان مراد اھي سڀ خطا آھن جتي زندگي وجود رکي ٿي، جنھن ۾ مٽي، ھوا، پاڻي ۽ زمين شامل آھي.  زندگيءَ ۾ انسان، جانور، جيت، ٻوٽا وغيرہ شامل آھن.
 حوالا 

زمرو:زمين
زمرو:فطرت
زمرو:فطري ماحول